
REFERAT DE APROBARE A PROIECTULUI DE HOTĂRÂRE

privind modificarea şi completarea Contractului de delegare de gestiune, prin atribuire directă, a serviciului ,,Întreţinere a serviciului de iluminat public şi iluminat festiv de sărbători din Timişoara” aprobat prin art. 4 din HCLMT nr. 377/17.07.2018

1. Descrierea situatiei actuale


Delegarea gestiunii, prin atribuire directă, a serviciului ”Întreţinere a serviciului de iluminat public şi iluminat festiv de sărbători din Timişoara” către SC Societatea de Transport Public Timişoara SA. a fost aprobată de Consiliul Local al Municipiului Timişoara prin Hotărârea nr. 377/17.07.2018.

Ca urmare a acestei hotărâri s-a încheiat Contractul de delegare de gestiune, prin atribuire directă, a serviciului ,,Întreţinere a serviciului de iluminat public şi iluminat festiv de sărbători din Timişoara cu nr. SC2018-17594/24.07.2018.
Prin adresa nr. 25181/27.11.2019 Societatea de Transport Public Timișoara a solicitat modificarea şi completarea Contractului de delegare a gestiunii nr. SC2018-17594/24.07.2018 în sensul modificării şi completării art. 4 din contract cu privire la valoarea acestuia, pentru a se asigura necesarul de materiale şi personal specializat.

2. Schimbari preconizate și rezultate așteptate
Lucrările ce fac obiectul acestui contract au o valoare mare, raportat la volumul considerabil de lucrări comandate și care trebuie executate, iar decontarea lucrarilor implică parcurgerea unei proceduri de durată, pentru a se putea asigura capital de lucru și a se respecta întru-totul clauzele contractuale asumate, este necesară modificarea Contractului nr. SC2018-17594/24.07.2018. 

Ținând seama de dificultățile actuale, este necesar ca să se sigurare capitalul de lucru, care să permită realizarea lucrărilor comandate de către beneficiar cu celeritate şi asigurarea celor mai noi tehnologii și materiale pentru lucrările executate. 

Precizăm că pe parcursul derulării contractului mai sus-menționat, respectiv de la data semnării și până în prezent, Societatea de Transport Public Timişoara SA și-a îndeplinit întocmai și la timp toate lucrările comandate de către beneficiar, iar calitatea acestor lucrări corespunde tuturor cerințelor impuse de normele tehnice în vigoare.

În altă ordine de idei, dorim să subliniem și faptul că lucrările ce fac obiectul acestui contract, pe parcursul anului 2020 se vor intensifica întrucât în anul 2021 Municipiul Timișoara urmează să fie Capitala Europenă a Culturii, iar acest lucru presupune lucrări de mare anvergură.

3. Concluzii

Consider necesar și oportun  aprobarea proiectului de hotărâre privind modificarea şi completarea Contractului de delegare de gestiune, prin atribuire directă, a serviciului ,,Întreţinere a serviciului de iluminat public şi iluminat festiv de sărbători din Timişoara” aprobat prin art. 4 din HCLMT nr. 377/17.07.2018.

